Bridgend
Bridgend (kõmri keeles Pen-y-bont ar Ogwr) on linn (town) Suurbritannias Walesis (Lõuna-Walesis) Glamorgani ajaloolises krahvkonnas, Bridgendi tervikomavalitsuse halduskeskus. See asub umbes poolel teel Cardiffi ja Swansea vahel. Linna läbib Ogmore'i jõgi, mida ületav sild on linnale nime andnud. Lõuna poolt voolab linnast mööda Ewenny jõgi. 1980. aastate algusest saadik on linn tunduvalt kasvanud. 2011. aasta rahvaloenduse andmetel oli linna elanike arv 49 404.